Zejneb Tari
Za kćer Muhammedovu, pogledajte Zejneb bint Muhammed. Zejneb Tari (sindi: زينب تاري; urdu: زينب تاری) bila je kraljica vladarica Sindha (u današnjem Pakistanu) od 1092. do 1102. Bila je jedina apsolutna vladarica Sindha, nazvana po kćeri poslanika Muhammeda. Njen otac je bio kralj Asamuddin Daula Dodo, iz dinastije Soomra, a dedo joj je bio kralj Asimuddin Bhoongar (umro 1064/1065). Budući da je smatrao da neće dobiti sina, Zejnebin otac je kćerku pripremao za vlast te joj je dodijelio tutore. Zejnebin otac vladao je 15 godina te mu je žena ipak rodila sina, koji je nazvan Shahabuddin Sanghar, ali se kralj povukao s trona dok mu je sin bio još dječak te je Zejneb naslijedila oca, postavši tako jedina apsolutna vladarica Sindha. Nakon desete godine vladavine, Zejneb je brata proglasila kraljem Sindha, koji je zatim krunisan te se Zejneb povukla s vlasti.